cyanic-selkie/wikianc huggingface dataset:
Իրավագիտակցություն
Իրավագիտակցությունը հասարակության սոցիալ-իրավական, քաղաքական, հոգևոր-մշակութային զարգացման կարևորագույն բաղադրատարրն է։ Այն դեռևս վաղ ժամանակներից ուղեկցել է մարդկությանը իր բնապատմական զարգացման գործընթացում` ունենալով կարևոր դեր հասարակական կյանքում, այդ իսկ պատճառով իրավագիտակցության հիմնախնդիրը տարբեր դիտանկյուններից ուսումնասիրվում է տարբեր գիտությունների շրջանակներում։ Իրավագետներն ուսումնասիրում են իրավագիտակցությունը առավելապես որպես իրավական հայացքների և պատկերացումների ամբողջություն, որոնք պայմանավորում են անհատի վարքի իրավաչափությունը (կամ անիրավաչափությունը)։
Փիլիսոփաներն ուսումնասիրում են իրավագիտակցությունը որպես հասարակության գիտակցության ձև։
Սոցիոլոգների համար այն կարևորվում է որպես սոցիալական վերահսկողության ինստիտուտ։
Պատմաբանների համար իրավագիտակցությունը պատմականորեն զարգացող երևույթ է։ Մշակութաբաններին այն հետաքրքրում է որպես կոնկրետ հասարակության սոցիալական մշակույթի հատուկ և նշանակալից դրսևորման ձև։
Հոգեբանական կողմ
Հոգեբաններն իրավագիտակցության մեջ կարևորում են անձի հոգեբանական առանձնահատկությունները, որի բովանդակությունն արտացոլվում է մարդու կողմից ընկալվող իրավունքի աշխարհում և վերջինիս վարքում։ Իրավագիտակցության հոգեբանական կողմը կազմում են իրավական երևույթների նկատմամբ մարդկանց սովորություններն ու զգացմունքները։
Աղբյուրներ
Արթուր Ավագյան. «Հասարակության իրավագիտակցությա դրսևորումը քաղաքական գործընթացներում» :
Կատեգորիա:Պետության և իրավունքի տեսություն Կատեգորիա:Իրավաբանական հոգեբանություն
Լիլիանա Կոզլովիչ
Լիլիանա Կոզլովիչ (Lilijana Kozlovič,  ), սլովենացի կին քաղաքական գործիչ։ Իրավաբանական գիտությունների մագիստրոս։ Ժամանակակից կենտրոնի կուսակցության անդամ ։ Վարչապետ Յանեզ Յանշայի գլխավորությամբ 2020 թվականի մարտի 13-ին ձևավորված Յանշայի երրորդ կաբինետում արդարադատության գործող նախարարն է ։ 2014-2016 թվականներին եղել է Սլովենիայի Պետական ժողովի պատգամավոր։ 2019 թվականի դեկտեմբերից մինչև 2020 թվականի մարտը եղել է շրջակա միջավայրի գործակալության գլխավոր տնօրենը ։
Կենսագրություն
Լիլիանա Կոզլովիչը ծնվել է 1962 թվականի հոկտեմբերի 30-ին Կոպեր քաղաքում ։
1997 թվականին ավարտել է Լյուբլյանայի համալսարանի իրավաբանական ֆակուլտետը։ 2012 թվականին ստացել է իրավաբանական գիտությունների մագիստրոսի կոչում ։
2005-2014 թվականներին ղեկավարել է Կոպերի վարչակազմը ։
2014 թվականի հուլիսի 13-ի ընտրություններում ընտրվել է Սլովենիայի 7-րդ գումարման Պետական ժողովի պատգամավոր Ժամանակակից կենտրոնի կուսակցությունից ։ Եղել է Ժամանակակից կենտրոնի կուսակցության խորհրդարանական խմբի ղեկավարի տեղակալ ։
2016 թվականի սեպտեմբերի 15-ին նշանակվել է պետական կառավարման նախարար Բորիս Կոպրիվնիկարեին կից Ցերարի կառավարության գլխավոր քարտուղար ։ Փոխարինել է Դարկո Կրաշովեցին (Darko Krašovec), որի հրաժարականը Միրո Ցերարն ընդունել է սեպտեմբերի 14-ին։ Ազատված պատգամավորական տեղը զբաղեցրել է նախկին բժիշկ և Ժամանակակից կենտրոնի կուսակցության անդամ Վլաստա Պոչկայը (Vlasta Počkaj) ։ 2018 թվականից աշխատել է որպես խորհրդատու՝ Հավասարության սկզբունքի պաշտպանին կից։ 2019 թվականի հունիսին նշանակվել է շրջակա միջավայրի գործակալության գլխավոր տնօրենի պաշտոնակատար, 2019 թվականի դեկտեմբերին՝ գլխավոր տնօրեն ։
2020 թվականի մարտի 13-ին Յանշայի երրորդ կաբինետում ստանձնել է Արդարադատության նախարարի պաշտոնը ։
Ծանոթագրություններ
Կատեգորիա:Սլովենիայի կին քաղաքական գործիչներ Կատեգորիա:Արդարադատության կին նախարարներ
Ստրելկա (քաղաքատիպ ավան, Լեսոսիբիրսկի քաղաքային օկրուգ)
Բնակչությունը 2010 թվականին գրանցված տվյալներով կազմում էր 5371 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Կրասնոյարսկի երկրամասի Լեսոսիբիրսկի քաղաքային օկրուգի բնակավայրեր
Հայլիգենգրաբե
Հայլիգենգրաբե (Heiligengrabe) — կոմունա Գերմանիայում, Բրանդենբուրգի տարածքում։
Մտնում է Արևելյան Պրիգնից Ռուփինի շրջանի կազմի մեջ։ Բնակչությունը 4756 մարդ է (2009 թվականի դեկտեմբերի 31–ի տվյալներով)։ Զբաղեցնում է 232,30 կմ² տարածք։ Կոմունան բաղկացած է 14 գյուղական համայնքների։
Աշխարհագրություն
Հայլիգենգրաբե կոմունան գտնվում է Պրիգնիցի պատմական մարզի արևելքում, Մեկլինբուրգի հետ սահմանին, Վերին Պոմերանիա շրջանում։ Զբաղեցնում է 206,31 կմ² տարածք։ Այն Գերմանիայի ամենամեծ կոմունաներից մեկն է։
Պատմություն
Հայլիգենգրաբե աբբայությունը հիմնադրվել է որպես մենաստան 1289 թվականին Հաֆելբերգերի եպիսկոպոս Հենրիխի և Բրանդենբուրգի կառավարիչ Մարկտրաֆտի կողմից։ Սկզբում աբբայությունը կազմված էր 12 մենուհիներից։
Սպորտ
2008 թվականի մայիսին Հայլիգենգրաբե կոմունայի բնակիչները ստացան Բրանդենբուրգի նոր մրցանակ այն բանի համար, որ կոմունայի յուրաքանչյուր հինգերորդ բնակիչ ակտիվորեն զբաղվում է սպորտով։
Արտաքին հղումներ
Կատեգորիա:Գերմանիայի քաղաքներ
Հուդայի համբույր
Հուդայի համբույր, հատված Ավետարանից։ Ավետարանի հեղինակների համաձայն՝ Հիսուսի աշակերտ Հուդա Իսկարիովտացին դավաճանել է նրան։ Քրիստոսին ցույց տալու համար նա գիշերով թիկանապահների հետ անցնելիս համբուրել է Հիսուսին Գեթսեմանի այգում։ Հուդայի համբույրը քրիստոնեության մեջ պատկանում է Քրիստոսի մոլությունների թվին և անմիջապես հաջորդում է Հիսուսի Գեթսեմանական աղոթքը։ Հուդայի համբույրը դավաճանության խորհրդանիշն է։
Նովի Բիկով
Նովիյ Բիկով (Новий Биків), գյուղ Ուկրաինայի Չեռնիգովի մարզի Բոբրովիցայի շրջանում։
Հուդայի համբույր
Ավետարանական պատմություն
Հուդայի համբույրի տեսարանը նկարագրել են բոլոր ավետարանիչները՝ բացառությամբ Հովհաննեսի, որը միայն նկարագրել է Հիսուս Քրիստոսի ձերբակալության տեսարանը։
Նովի Բիկով
2006 թվականի տվյալներով Նովիյ Բիկով գյուղում բնակվում էր 2 024 մարդ։ Բնակչության խտությունը կազմում էր 273,33 մարդ/կմ²։
Հուդայի համբույր
Ապոկրիֆային գրականություն
«Խոսք Հովհաննես Մկրտիչի՝ դժոխք գալստյան մասին» ապոկրիֆում, որը սկիզբ է առնում Եվսեվի Ալեքսանդրիացու և Եվսեվի Էմեսկու բյուզանդական ստեղծագործություններից, մանրամասն պատմվում է, թե ինչպես է սատանան Հուդային մղում դավաճանության և հաղորդում հետևյալ դատողությունը Գեթսեմանի այգում նրա համբույրի մասին․
Նովի Բիկով
Արտաքին հղումներ
Կատեգորիա:Ուկրաինայի Չեռնիգովի մարզի Բոբրովիցայի շրջանի բնակավայրեր Կատեգորիա:Ուկրաինայի գյուղեր
Հուդայի համբույր
Աստվածաբանական մեկնաբանություն
Նոր Կտակարանի ուսումնասիրողները նշում են, որ Հուդայի կողմից զինվորների համար պայմանական նշան ընտրված համբույրը հրեաների ավանդական ողջույնի ձևն է ։ Դավաճանությունից առաջ համբուրվելը հայտնի է դեռ Հին Կտակարանից։ Դավիթ արքայի զորահրամանատար Իոավը Ամեսսայի սպանությունից առաջ․
Ֆեոֆիլակտ Բուլղարացին իր Ավետարան ըստ Ղուկասի եկնաբանությունում գրում է․
Հովհաննես Ոսկեբերանը իր «Հուդայի դավաճանության մասին» զրույցում գրում է, թե ինչու է Հուդան խաղաղության նշանը դավաճանության նշան դարձրել․ «Գիտեմ՝ ով է քեզ դավադրական համբույրի ուղին ցույց տվել․ սատանան է քեզ ներշնչել այդպիսի ողջագուրանքի, իսկ դու հնազանդվելով չար խորհրդականին, կատարում ես նրա կամքը» ։
Մշակույթում
«Հուդայի համբույրը» դարձել է իդիոմա, որն արտահայտում է անձի նենգություն ամենաբարձր աստիճանը, ինչպես նաև դավաճանության խորհրդանիշն է ։ Ուղղափառ եկեղեցում պատարագի ժամանակ հաղորդվելուց առաջ աղոթք է ընթերցվում, որի ժամանակ հավատացյալները Աստծուն խնդրում են իրենց դարձնել նրա Գաղտնիքների հաղոդակիցը և խոստանում են չվարվել Հուդայի պես ։
Հուդայի համբույրի տեսարանը հաճախ հանդիպում է կերպարվեստում, հատկապես եկեղեցական որմնանկարներում և ֆրեսկոներում, որտեղ կա տանջանքների ամբողջական շարք Հիսուսի ձերբակալության կոմպոզիցիաներից։
Մայա Մյակիլա
Մայա Մյակիլա (Mia Mäkilä, ), շվեդ նկարչուհի, որը հայտնի է իր սահմռկեցուցիչ նկարներով։ Նա նաև «Շվեդիայի արվեստի հրեշներ» գեղարվեստական շարժման հիմնադիրն է։ Մայան իրեն անվանում է «սարսափների նկարիչ» կամ «փոփ-սյուրռեալիստ»։ Մայայի աշխատանքները ներկայացվել են Փարիզում, Համբուրգում, Ստոկհոլմում, Նորչյոպինգում, Կոպենհագենում։
Կենսագրություն
Մայան ծնվել է Շվեդիայի Նորչյոպինգ քաղաքում 1979 թվականին։ Նկարել սովորել է ինքնուրույն։ Շիզոֆրենիկ է։ Ներկայումս բնակվում է Ստոկհոլմում։
Աստերոիդների ցանկ (228501-228600)
Աստերոիդների ցանկ (228401-228500) * Աստերոիդների ցանկ * Աստերոիդների ցանկ (228601-228700)
Մայա Մյակիլա
Նկարչական ոճ
Մայա Մյակիլան միջազգային գեղարվեստական հարթակում իր յուրահատուկ տեղն ունի։ Իր ստեղծագործություններում նա օգտագործում է մեդիա (թվային կոլաժներ), գեղանկարչություն, համակցված մեդիա և լուսանկարներ։
(6955) Եկատերինա
(6955) Եկատերինա (Ekaterina), աստերոիդ աստերոիդների հիմնական գոտում։ Հայտնաբերվել է 1987 թվականի սեպտեմբերի 25-ին Լյուդմիլա Ժուրավլյովայի կողմից Նաուչնիում ։
Միջին հեռավորությունը Արեգակից կազմում է 3,11256 ա. մ., առավելագույնը մոտենում է 2,5839 ա. մ. հեռավորության վրա և հեռանում 3,6412 ա. մ. ։ Արեգակի շուրջ մեկ ամբողջական պտույտ է կատարում 2005,74 երկրային օրվա ընթացքում, իր ուղեծրով շարժվելով միջինում 0,179485 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,95° անկյուն։
Արտաքին հղումներ
Կատեգորիա:1987 թվականին հայտնաբերված աստղագիտական մարմիններ Կատեգորիա:Լյուդմիլա Ժուրավլյովայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մայա Մյակիլա
Նկարչական ոճ
15 տարի օգտագործելով Photoshop ծրագրի թվային կոլաժները՝ Մայան մշակել է լուսանկարներով գեղանկարչության սեփական տեխնիկան։ Այս տեխնիկայի շրջանակներում նա թղթի կտորների և սոսնձի սովորական խառնուրդի փոխարեն օգտագործում է պատկերների, էկրանավորումների, թվային ներկերի հարյուրավոր շերտեր։ Մայայի աշխատանքային ոճը իր մեջ պարունակում է սարսափ և գրավչություն, մռայլություն և զվարճանք։ Աշխատանքի թեմաները մասամբ ֆեմինիստական ​​են կամ շոշափում են մարդկային հոգեկանը, հիմնական հույզերը։ Նրա ոճի վրա ազդում են աութսայդերային արվեստը, ժողովրդական արվեստը, սյուրռեալիստները, վերածննդի արվեստը, պրեռաֆայելիտները, ինչպես նաև ժամանակակից փոփ մշակույթը՝ Mash Pail Kids-ը, դիսնեյյան դասականները և վինտաժային նոստալգիան։ Լինելով կինոյի երկրպագու՝ նրա գեղարվեստական ​​տեսունակության վրա ազդել են կինոռեժիսորներ Դեյվիդ Լինչի, Ինգմար Բերգմանի և Ալֆրեդ Հիչքոքի վիզուալ աշխարհները ։
Օլգինո (գյուղ, Նիժնի Նովգորոդ քաղաքային օկրուգ)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Նիժնի Նովգորոդ քաղաքային օկրուգի բնակավայրեր
Վերսալի այգի
Վերսալի այգի (Le parc de Versailles), գտնվում է Ֆրանսիայի Իվելին դեպարտամենտում՝ Վերսալ թանգարանի մոտ, ունի 815 հեկտար տարածք։ Այգու տարածքը իրենից ներկայացնում է նախկին թագավորական տարածք, որը կոչվել է «Մեծ Այգի» և օգտագործվել որպես որսատեղի։
Ամբողջությամբ փակ այս այգում գտնվում են մի քանի հուշարձաններ, որոնցից են Վերսալի պալատը, Փոքր Տրիանոնը, Մեծ Տրիանոնը, Ֆրանսիական սալոնը և այլն։ Վերսալյան այգին ստեղծվել է Անդրե Լը Նոտրի կողմից, ով աշխատել է նաև Լյուդովիկոս XIIIի համար։ Այգին ներառում է Տրաինոնների այգիները, որոնք կառուցված են Մարի Անտուանետի անգլոչինական ոճով։ Այն իր ներառում է նաև 2 լողավազան։ Այգու մնացած հատվածը զբաղեցնում են խոշոր արահետներով անտառային կամ գյուղատնտեսական տարածքներ։
Այգին և պալատը՝ որպես պատմական հուշարձան, առաջին անգամ հիշատակվել են 1862 թվականին, սակայն վերջնական որոշումը ընդունվել է 1906 թվականի հոկտեմբերի 31-ին։ Այն ներառում է պալատը և իր ենթակայության տակ գտնվող տարածքները, որոնք իրենց մեջ ներառում են փոքր այգին, Փոքր և Մեծ Տրիանոնները իրենց ենթակառույցներով և հենց ինքը մեծ այգին։
Լյուդովիկոս XIV-ի ծրագիրը
17-րդ դարում, Ֆրանսիայի թագավոր Լյուդովիկոս XIVը ցանականում է տեղափոխվել Փարիզից հեռու։ Դրա համար նա փնտրում էր բավարար տարածք իր իշխանության չափով պալատ կառուցելու համար։ Նա ընտրեց Վերսալը։ Վայրը ճահճոտ էր, այդ իսկ պատճառով հողերի չորացման և ծառերի տնկման համար պահանջվել են տարիներ։ Վերսալ են բերվել ծառեր երկրի տարբեր հատվածներից։ Պալատը իր վերջնական տեսքին հասցնելու համար Լյուդովիկոս XIV-ը արել է ամեն ինչ։ Ֆրանսիայի տարբեր մասերից բերվել են բույսեր, ծառեր, նույնիսկ ջուր։
Վերսալի այգին խնամված է, ծաղկամարգերը, արահետները՝ համաչափ։ Լողավազանները կառուցվել են խաբկանքներ ստեղծող օպտիկական օրենքներով։
Գիտության և մաթմատիկայի նվաճումները (հատկապես Ռենե Դեկարտի) ալտացոլվեն են այգում։ Լյուդովիկոս XIVի օրոք բազմաթիվ բանվորներ և այգեպաններ (խոսքն ավելի քան 1000 հոգու մասին է) խնամում էին այգի, որոնց այսօր թիվը հասնում է մոտ յոթանասունի։ Ճարտարապես Անդրե Լը Նոտրը ստեղծել էր մի ոճ, որ տարածվեց Եվրոպայում։ Այն հայտնի է ֆրանսիական այգի (կամ կանոնովոր այգի) անունով։ Միախառնելով թփերը, ծաղիկները, գազոնը, «ասեղնագործ ծաղկանոցները» (ինչպես որ նրանք են կոչում)՝ ստեղծվում էր խճանկարի տպավորություն։
Վերականգնում
1999 թվականին Եվրոպայում տեղի ունեցած փոթորիկները արմատախիլ էին արել բազմաթիվ ծառեր։ Արխիվների շնորհիվ հնարավոր եղավ վերականգնել այգին՝ դարձնելով այնպիսին, ինչպիսին եղել է 17-րդ դարում։
Մեծ Ջրամբար
Խաչի տեսք ունեցող ջրավազանը մոտ 23 հեկտար տարածք է զբաղեցնում և ունի մոտ 5,5 կիլոմերտ պարագիծ։ Մեծ Ջրամբարը Վերսալյան պալատի ամենամեծ ջրավազաններից մեկն է։ Այն կառուցվել է 1667-1680 թվականներին։ Ջրավազանը ունի 1650 մետր երկարություն և 62 մետր լայնություն։ Նրա առանձնահատկությունը օպտիկական էֆեկտն է, քանի որ ջրավազանները ունեն տարբեր չափեր, իսկ պալատից բոլորը երևում են համաչափ։ Նրա գտնվեու վայրը նաև հարգանքի տուրք է արքային, քանի որ ասում են, որ ամեն տարի սեպտեմբերի 5-ին Լյուդովիկոս XIVի ծննդյան օրը, մայրամուտին արևը արտացոլվում էր Մեծ Ջրամբարում. դա զուտ լեգենդ է ։ Ջրավավազանը 4 կողմերից շրջապատված է Ժան-Բատիս Տուբիի արձաններով, որոնց էսքիզները կատարել է Շառլ Լը Բրուն։ արձանախումբը ներկայացնում էր երեխաների և ծովաձիերի տեսքերով արձաններ։ Աշխատանքները վերջացան 1679 թվականին։ Մեծ ջրամբարում տեղի էին ունենում հրավառություններ թագավորական տոներին, որոնք կազմակերպում էր Լյուդովիկոս XIVը Վերսալում։
Վերսալի պալատի այգիներ
Վերսալի պալատի այգիներ Լյուդովիկոս XIVի ժամանակաշրջանում կոչվում էին «կանաչ սենյակներ»։ Ծառուղիները, կազմելով մի իսկական լաբիրինթոս ծածկելով ջրավազանները, այգիները կամ բացօթյա թատրոնները, ստեղծում են ազատ տարածք։ Վերսալի այգին ներառում է բազմաթիվ այգիներ.
«Արքայի այգին» հին լաբիրինթոս է՝ ստեղծված 1665 թվանին Անդրե Լը Նոտրի կողմից։ Այս այգին սկզբում հայտնի էր որպես հասարակ մի լաբիրինթոս, սակայն մի քանի տարի անց այն զարդարվեց Շառլ Պերոի կողմից ստեղծված դեկորով։ Հեղինակը ոգեշնչվել է հույն առակախոս Եզոպոսի աշխատանքներից, ում արձանը կանգնեցված է ռոկալ պատվանդանի վրա։ Ի դեպ, 39 առակները ցուցադրված են լաբիրինթոսի ամբողջ երկայնքով։ Յուրաքանչյուր արձան ներկայացնում է իմաստության հասնելու մի էտապ, քանի որ լաբիրինթը ինքնին որոնման խորհրդանիշն է։ Լաբիրինթոսը վերացրին 1778 թվականին՝ տարածք ազատելով անգլիական այգու համար ի պատիվ Մարիա Անտուանետտաի, ով այդ ժամանակ թագուհին էր։
«Պարահանդեսային այգին» ամենահայտնիներից է։ Այս այգին զարդարված Մադագասկարից բերված լաջվարդներով։ Անդրե Լը Նոտրի մահից հետո այգու ճարտարապետ դարձավ Ժուլ Ադուին-Մանսարտը, ով ձևափոխեց պարահրապարակը քանի որ յոթանասուն ամյա արքան չէր կարող այլևս պարել։
«Երեք շատրվանների այգին» վերականգնվել է 2004 թվականին։ Ի դեպ վերանորոգման ընթացքում հին տեխնիկան պահպանել է։ Այսպես եռակցումները կատարվել են արճիճով, այնպես, ինչպես արել են բանվորները Լյուդովիկոս XIVի ժամանակ։
Վերսալի այգու շատրվաններ ու ջրավազաններ
Այգու հիմնական հմայքը շատրվաններ ու ջրավազաններ են, որոնց թիվը հասնում է մոտ 2000-ի, որոնցից այսօր գործում է 1700-ը :.
Շատրվաններին ու ջրավազաններին ջրի մատակարարման հարցը շատ մեծ խնդիր էր 17-րդ դարում, որով շատ մտահոգված էր Լյուդովիկոս XIVը։ Ջրամատակարարաման խնդիրները լուծվել են 1663-ից 1685 թվականներին։ Վերսալի այգու հիմնական ջրավազաններն են.
Վերսալի այգու արձաններ
Այգու արձաններն ու քանդակների հիմքը հունական և ռոմանական առասպելաբանություններն են։ Նրանց նպատակը միապետության քարոզումն էր և Լյուդովիկոս XIVի իշխանության փառաբանում էր։ Արձանները տեղադրված են ծառուղիներում ու զարդարում են ջրավազանները։ Վերջին տարիներին արձանները պաշտպանվում են ցրտից։
Մեծ Տրիանոն
Մեծ Տրիանոնի այգիները Լյուդովիկոս XIVի պալատի անբաժանելի մասն են կազմում և կառուցվել են Վերսալից ոչ հեռու։ Մեծ Տրիանոնի այգին անվանում են «Ծաղիկների պալատ», քանի որ այգին զարդարված է բազմաթիվ և երփներանգ ծաղիկներով։ Այգին ներառում է մի փոքիկ շատրվան, Ժուլ Ադուին-Մանսարտի գլուխգործոցը և այլն։ Լը Նոտրը ևս մեծ հետք է թողել Մեծ Տրիանոյի կառուցման գործում։ Նրա աշխատանքները մեծ հեղափոխություն մտցրին այգեգործության արվեստի մեջ 17-րդ դարում, սակայն այս այգին ավերվեց Լյուդովիկոս XIV-ի մահից հետո։ Այս այգիները Լյուդովիկոս XIVի մահից հետո շատ են ձևափոխվել։ Այգիների մի մասը շատ հասարակ են և միանգամայն տարբեր։ 1999 թվականին տեղի ունեցած փոթորիկից հետո այգիները վերականգնվեցին։
Փոքր Տրիանոն
Փոքր Տրիանոն այգիները նախագծվել են Լյուդովիկոս XVի օրոք։ Այն ներառում էր ջերմոցներ, որտեղ աճեցվում էին հազվագյուտ մրգեր՝ բերված Ֆրանսիայի գաղութներից։ Այգին կառուցվել է կաթի նախկին գործարանի տեղում։
1774 թվականին Լյուդովիկոս XVI-ը դառնալով Ֆրանսիային թագավոր Փոքր Տրիանոնը նվիրում է Մարի Անտուանետին։
Թագուհին կարգադրեց այգին անգլոչինական ոճով կառուցել։ Այն ներառում էր փոքրիկ բլուրներ, ջրվեժներ և այլն։ Այգիները իրենց մեջ ներառում էին նաև 2 կցակառույց. դրանք էին սիրո տաճարը և ամառանոցը կառուցված 1774-ից 1775 թվականներին։ Հետագայում թագուհին իր ճարտարապետին հրամայում է կառուցել մի ավան բաղկացած 12 տնակներից։
Գրականություն
Կատեգորիա:Վերսալ պալատի այգիներ
Օրինո
Օրինո  (Orino), քաղաք Իտալիայում, գտնվում է Լոմբարդիա մարզում՝ Վարեզե գավառում ։
Բնակչությունը 779 մարդ է, ըստ 2008 թվականի տվյալների։ Բնակչության միջին խտությունը՝ 260 մարդ/կմ²։ Զբաղեցնում է 3 կմ² տարածք։ Փոստային ինդեքս՝ 21030: Հեռախոսային կոդը՝ 0332:
Օրինոն սահմանակից է Ացիո, Կոքույո Տրևիզագո, Կուվիո համայնքներին։
Կոմունայի հովանավորն է Սուրբ Լավրենտին։ Տոնը նշվում է օգոստոսի 10-ին։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի մարզեր
Շառլատանություն
Շառլատանություն կամ քվակերություն, որը հաճախ հոմանիշացվում է առողջության հետ կապված խարդախության հետ, խթանում է խարդախությունը կամ անիրազեկ բժշկական պրակտիկան։ Շառլատանը «բժշկական հմտություններ ձեռք բերելու անգրագետ և խարդախ հավակնորդ է» կամ «մարդ, ով մասնագիտական կամ հրապարակային հարթակներում ձևացնում է, որ ունի հմտություն, գիտելիք, որակավորում կամ հավատարմագրեր, որոնք իրականում չունի, շառլատան կամ օձի յուղ վաճառող» ։ Քվակ տերմինը անջատվել է  հնացած տերմինից, որը քվակսալվեր (kwakzalver) բառից է, որը նշանակում է «բալասան վաճառող չարչի» կամ դեղամիջոցների շրջիկ մանրավաճառող ։ Միջնադարում քվակ տերմինը նշանակում էր «բղավոց, ճիչ»։ Քվակսալվերներն իրենց ապրանքները վաճառում էին շուկաներում՝ բղավելով ուշադրություն գրավելու համար ։
Ընդհանուր շառլատանության գլխավոր տարրերը ներառում են կասկածելի ախտորոշումներ՝ օգտագործելով կասկածելի ախտորոշիչ թեստեր, ինչպես նաև չստուգված կամ հերքված բուժումներ, հատկապես այնպիսի լուրջ հիվանդությունների դեպքում, ինչպիսին է քաղցկեղը։ Շառլատանությունը հաճախ նկարագրվում է որպես «առողջության խարդախություն»՝ ագրեսիվ առաջ տանելու ակնառու հատկանիշով ։
Սահմանում
Հոգեբույժ և Quackwatch- վեբ կայքի հեղինակ Սթիվեն Բարեթը սահմանում է չարախոսությունը որպես «չհիմնավորված մեթոդների խթանում, որոնք չունեն գիտական հիմնավորում» և ավելի լայնորեն որպես.
«առողջապահության ոլորտում գերօժանդակման հետ կապված ցանկացած բան»։ Այս սահմանումը կարող է ներառել կասկածելի գաղափարներ, ինչպես նաև կասկածելի ապրանքներ և ծառայություններ՝ անկախ դրանց խթանողների անկեղծությունից։ Այս սահմանմանը համապատասխան՝ «խարդախություն» բառը վերապահված կլինի միայն այն իրավիճակների համար, որոնցում առկա է դիտավորյալ խաբեություն ։ Ի հավելումն էթիկական խնդիրների` կապված խոստումնալից առավելություննեի հետ, որոնք հազիվ թե տեղի ունենան, շառլատանությունը կարող է պատճառ դառնալ, որ մարդիկ հրաժարվեն այն բուժումներից, որոնք ավելի հավանական է, որ կօգնեին իրենց՝ հօգուտ «քվակի» կողմից տրվող անարդյունավետ բուժումների  ։Ամերիկացի մանկաբույժ Փոլ Օֆֆիթն առաջարկել է չորս եղանակ, որոնցով այլընտրանքային բժշկությունը «դառնում է շառլատանություն».
Քանի որ դժվար է տարբերակել նրանց, ովքեր գիտակցաբար խթանում են չապացուցված բժշկական թերապիաները և նրանց, ովքեր սխալվում են դրանց արդյունավետության հարցում, Միացյալ Նահանգների դատարանները անվանարկման գործերում որոշել են, որ որևէ մեկին շառլատանության մեջ մեղադրելը կամ շառլատան անվանելը համարժեք չէ նրան բժշկական խարդախություն կատարելու մեջ մեղադրելուն։ Խարդախ համարվելու համար շառլատանը պետք է իմանա, որ խեղաթյուրում է առաջարկվող բժշկական ծառայությունների օգուտները կամ ռիսկերը։
Միջոցներ
Չապացուցված, սովորաբար անարդյունավետ և երբեմն վտանգավոր դեղամիջոցներն ու բուժումները վաճառվել են մարդկության պատմության ընթացքում։ Երբեմն թատերական ներկայացումներ էին ցուցադրվում՝ ենթադրյալ դեղերի վստահելիությունը բարձրացնելու համար։ Օրինակ՝ 19-րդ դարի կեսերին revalenta arabica կամ Ervalenta` իր առաջին անվամբ, որը ձևավորվել է քողարկվելով իր ավելի վաղ բուսաբանական անվամբ` լատ.` Ervum lens : Այն գովազդվում էր որպես արտասովոր վերականգնողական առաքինություններ ունեցող՝ որպես էմպիրիկ դիետա և այլն ։ Չնայած իր տպավորիչ անվանը և բազմաթիվ հիացական վկայություններին, այն ըստ էության միայն սովորական ոսպի ալյուր էր, որը դյուրահավատներին վաճառվում էր շատ անգամ իրական գնով ։
Նույնիսկ այն դեպքում, երբ խարդախության նպատակ չկար, շառլատանական դեղամիջոցները հաճախ ոչ մի արդյունավետ բաղադրիչ չէին պարունակում։ Որոշ դեղամիջոցներ պարունակում էին այնպիսի նյութեր (ափիոն, ալկոհոլ և մեղր), որոնք կարող էին ախտանշանային թեթևացում տալ, բայց չունենալ բուժիչ հատկություններ։ Որոշները կարող էին ունենալ կախվածություն առաջացնող` ադդիկցիոն հատկություններ, որպեսզի գնորդին գայթակղեն վերադառնալ։ Մի քանի արդյունավետ միջոցներ, որոնք վաճառում էին շառլատանները, ներառում էին էմետիկներ, լաքսատիվներ և միզամուղներ։ Որոշ բաղադրիչներ ունեին բուժիչ ազդեցություն. սնդիկի, արծաթի և արսենի միացությունները կարող էին օգնել որոշ վարակների; ուռենու կեղևը պարունակում է սալիցիլաթթու, որը քիմիապես սերտորեն կապված է ասպիրինի հետ. իսկ քինածառի կեղևում (Jesuit's bark) պարունակվող քինինը արդյունավետ բուժում էր մալարիայի և այլ տենդերի համար։ Այնուամենայնիվ, համապատասխան օգտագործման և դեղաչափերի մասին գիտելիքները սահմանափակ էին։
Շառլատանության գիտական քննադատություն
Ապացուցողական բժշկության համայնքը քննադատել է այլընտրանքային բժշկության ներթափանցումը հիմնական ակադեմիական բժշկություն, կրթություն և հրապարակումներ՝ մեղադրելով հաստատություններին «հետազոտության ժամանակը, փողը և այլ ռեսուրսները հետազոտության ավելի արդյունավետ գծերից շեղելու մեջ՝ կենսաբանության մեջ որևէ հիմք չունեցող տեսություն հետապնդելու համար» ։
Եվրոպայի և Միացյալ Նահանգների պատմությունում
Հիվանդությունների պատճառների և մեխանիզմների մասին սակավ պատկերացում ունենալու պատճառով լայնորեն վաճառվող «դեղամիջոցները» (ի տարբերություն տեղական արտադրության և տեղական օգտագործման դեղամիջոցների), որոնք հաճախ կոչվում են արտոնագրված դեղամիջոցներ, առաջին անգամ հայտնի դարձան 17-րդ և 18-րդ դարերում Բրիտանիայում և բրիտանական գաղութներում, ներառյալ Հյուսիսային Ամերիկայում։ Դաֆիի էլիքսիրը (Daffy's Elixir) և Թըրլինգթոնի բալզամը (Turlington's Balsam) առաջին ապրանքներից էին, որոնք օգտագործեցին բրենդավորում (օրինակ՝ օգտագործելով խիստ տարբերվող տարաներ) և զանգվածային մարքեթինգ՝ շուկաներ ստեղծելու և պահպանելու համար ։
Նմանատիպ գործընթաց է եղել մոտավորապես նույն ժամանակաշրջանում Եվրոպայի այլ երկրներում, օրինակ՝ Յոհան Մարիա Ֆարինան և նրան նմանակողները օդեկոլոնը (Eau de Cologne - Քյոլնի ջուր) որպես համադարման դեղամիջոցի շուկայավարման դեպքում։ Արտոնագրված դեղամիջոցները հաճախ պարունակում էին սպիրտ կամ ափիոն, որոնք, ենթադրաբար, չէին բուժում այն հիվանդությունները, որոնց համար վաճառվում էին որպես դեղամիջոց, սակայն ընդունողներին ստիպում էին թեթևության զգացողություն ունենալ, և նրանք թյուրըմբռնմամբ գովում էին արտադրանքը։
18-րդ դարի վերջին միջազգայնորեն վաճառվող քվակ դեղամիջոցների թիվն ավելացավ. Դրանց մեծ մասը ծագել է Բրիտանիայից և արտահանվել Բրիտանական կայսրությունում։ Մինչև 1830 թվականը բրիտանական պառլամենտական գրառումները թվարկում են ավելի քան 1300 տարբեր «սեփական դեղամիջոցներ», որոնց մեծամասնությունը ժամանակակից չափանիշներով «քվակ» բուժումներ էին։
Հոլանդական Vereniging tegen de Kwakzalverij (VtdK) կազմակերպությունը, որը պայքարում է քվակերության դեմ, հիմնադրվել է 1881 թվականին, այս տեսակի ամենահին կազմակերպությունն է աշխարհում ։ Այն ժամանակից ի վեր հրատարակում է քվակերության դեմ Nederlands Tijdschrift tegen de Kwakzalverij (Հոլանդական ամսագիր ընդդեմ քվակերության) ամսագիր ։ Այս առաջին տարիներին VtdK-ն իր դերն ունեցավ բժշկության պրոֆեսիոնալացման գործում ։ Հանրային բանավեճում նրա ջանքերը օգնեցին Նիդեռլանդները դարձնել դեղերի կառավարական կարգավորում ունեցող առաջին երկրներից մեկը ։
1909 թվականին, փորձելով դադարեցնել քվակ դեղամիջոցների վաճառքը, Բրիտանական Բժշկական Ասոցիացիան հրապարակեց «Գաղտնի միջոցները, ինչ արժեն և ինչ են պարունակում» : Այս հրատարակությունն ի սկզբանե հոդվածների շարք էր, որը հրապարակվել էր British Medical Journal ամսագրում, 1904-1909 թվականներին ։
Հրատարակությունը կազմված էր 20 գլուխներից՝ որոնք բաշխված էին ըստ բաժինների՝ ըստ այն հիվանդությունների, որոնց բուժմանը ցուցված էին դեղամիջոցները։ Յուրաքանչյուր միջոց մանրակրկիտ փորձարկման է ենթարկվել. նախաբանում ասվում էր. «Վերլուծական տվյալների ճշգրտության մասին կասկած չկա. հետաքննությունն իրականացվել է մեծ ուշադրությամբ հմուտ անալիտիկ քիմիկոսի կողմից»  vi : Օրինակ, Բիչեմի հաբերը (Beecham's Pills), որոնք, ըստ 1909 թվականին Բրիտանական բժշկական ասոցիացիայի, պարունակում էին միայն ալոե, կոճապղպեղ և օճառ, բայց պնդվում էր, որ բուժում է 31 հիվանդություն 175, վաճվառվում էին մինչև 1998 թվականը։ Քվակերությունը դադարեցնելու Բժշկական հաստատության ձախողման պատճառն այն էր, որ դժվար էր իրական բժշկությունը ճշգրիտ սահմանել, և այն առաջարկները, որոնք քվակերները տարածում էին սպառողների շրջանում։
Բրիտանական արտոնագրային դեղամիջոցները կորցրեցին իրենց գերիշխանությունը Միացյալ Նահանգներում, երբ նրանց արգելվեց մուտք գործել Տասներեք գաղութների շուկաներ Ամերիկյան հեղափոխության ժամանակ, և նույն պատճառով կորցրեցին հետագա դիրքերը 1812 թվականի անգլո-ամերիկյան պատերազմի ժամանակ։ 19-րդ դարի սկզբից «տնային արտադրության» ամերիկյան ապրանքանիշերը սկսեցին լրացնել բացը` հասնելով իրենց գագաթնակետին ամերիկյան քաղաքացիական պատերազմի տարիներին ։ Բրիտանական դեղամիջոցները երբեք չվերականգնեցին իրենց նախկին գերիշխանությունը Հյուսիսային Ամերիկայում, և ամերիկյան արտոնագրային դեղերի զանգվածային շուկայավարման հետագա դարաշրջանը սովորաբար համարվում է ԱՄՆ-ում շառլատանության «ոսկե դար»։ Դա արտացոլվել է աշխարհի այլ վայրերում քվակ դեղամիջոցների շուկայավարման նմանատիպ աճով։ [[Պատկեր:Clark_Stanley's_Snake_Oil_Liniment.png|մինի|Կլարկ Սթենլիի Օձի յուղի քսուքի օգտագործման նկարագրությունը և
պրն. Սթենլին՝ գլխարկով, երկու օձերով շրջապատված|373x373փքս]] Միացյալ Նահանգներում այս դարաշրջանում կեղծ դեղամիջոցները հաճախ նշվում էին սլենգ տերմինով` սնեյքօիլ («օձի յուղ»)` տեղեկացնելով կեղծ դեղամիջոցների վաճառքի կետերը, որոնք պնդում էին, որ էկզոտիկ բաղադրիչները տալիս են ենթադրյալ օգուտները։ Նրանք, ովքեր վաճառում էին դրանք, կոչվում էին «օձի յուղ վաճառողներ» և սովորաբար վաճառում էին իրենց դեղամիջոցները կրակ և ծծումբ (fire and brimstone դարձվածքով) կրոնական քարոզի նման եռանդուն ձայնով։ Նրանք հաճախ այն զուգորդում էին այլ թատերական և ժամանցային բեմադրություններով. բժշկական շոուներով ճանապարհորդում էին քաղաքից քաղաք որպես թափառական թատրոն՝ արագ հեռանալով, մինչև կբացահայտվեր նրանց բժշկության կեղծ լինելը։ Այնուամենայնիվ, ոչ բոլոր քվակներն են սահմանափակվել նման փոքր բիզնեսով, և մի քանիսը, հատկապես Միացյալ Նահանգներում, մեծապես հարստացել են իրենց արտադրանքի ազգային և միջազգային վաճառքի շնորհիվ։
1875 թվականին Pacific Medical and Surgical Journal ամսագիրը բողոքում էր.
Բազմաթիվ օրինակներից է ԱՄՆ գերմանացի ներգաղթյալ Ուիլյամ Ռադամը, ով 1880-ականներին սկսեց վաճառել իր «Միկրոբասպանը» (Microbe Killer) ամբողջ Միացյալ Նահանգներում, իսկ դրանից անմիջապես հետո՝ Բրիտանիայում և բրիտանական գաղութներում։ Նրա եփուկը լայնորեն գովազդվում էր, որ կարող է «բուժել բոլոր հիվանդությունները», և այս արտահայտությունը նույնիսկ դաջված էր այն ապակե շշերի վրա, որոնցով վաճառվում էր դեղը։ Իրականում, Ռադամի դեղամիջոցը բուժական առումով անօգուտ (և մեծ քանակությամբ ակտիվ թունավոր) ծծմբաթթվի նոսր լուծույթ էր՝ ներկված մի քիչ կարմիր գինիով ։ Ռադամի հրապարակախոսական նյութերը, մասնավորապես նրա գրքերը , պատկերացում են տալիս այն դերի մասին, որ կեղծ գիտությունը խաղացել է 19-րդ դարի վերջում «քվակ» դեղամիջոցների մշակման և շուկայավարման գործում։ Ռադամի նման գովազդային պնդումները կարելի է գտնել 18-րդ, 19-րդ, 20-րդ և 21-րդ դարերում։ «Բժիշկ. Սիբլին՝ 18-րդ դարի վերջի և 19-րդ դարի սկզբի արտոնագրային դեղամիջոցների վաճառող անգլիացի, նույնիսկ այնքան հեռուն գնաց, որ պնդեց, որ իր Վերակենդանացնող արևային թուրմը, ինչպես անունն է ենթադրում, «կվերականգնի կյանքը հանկարծակի մահվան դեպքում»։ Մեկ այլ անգլիացի «դոկտոր Սողոմոնը» պնդում էր, որ իր «Գաղաադի սրտի բալզամը» բուժում է գրեթե ամեն ինչ, բայց հատկապես արդյունավետ է բոլոր վեներական գանգատների դեմ՝ սկսած գոնորեայից մինչև օնանիզմ։ Թեև այն հիմնականում կոնյակ էր՝ համեմված խոտաբույսերով, սակայն 1 շշի գինը 1800 թվականին կես գինեա էր (£sd համակարգով) 155, որը համարժեք է 2014 թվականի ավելի քան £38 ($52) :
Ոչ բոլոր արտոնագրային դեղամիջոցներն էին անօգուտ։ Թըրլինգթոնի կյանքի բալզամը (Turlingtons Balsam of Life), որն առաջին անգամ վաճառվել է 18-րդ դարի կեսերին, իսկապես օգտակար հատկություններ ուներ։ Այս դեղամիջոցը շարունակեց վաճառվել սկզբնական անունով մինչև 20-րդ դարի սկիզբը և դեռ կարելի է գտնել բրիտանական և ամերիկյան դեղագրքերում՝ որպես «Բենզոինի բաղադրյալ թուրմ»։ Այս դեպքերում բուժումները, հավանաբար, չունեին էմպիրիկ աջակցություն, երբ դրանք ներկայացվում էին շուկա, իսկ դրանց օգուտները պարզապես հարմար պատահականություն էին, որը հայտնաբերվել է պոստֆակտում։
Հյուսիսային Ամերիկայի և Եվրոպայի ժողովուրդներում այժմ խարդախություն համարվող քվակ դեղամիջոցների ճանապարհի վերջը եկավ 20-րդ դարի սկզբին։ 1906 թվականի փետրվարի 21-ին Միացյալ Նահանգներում ընդունվեց «Մաքուր սննդի և դեղերի մասին» օրենքը ։ Սա և՛ պետական գերատեսչությունների, և՛ բժշկական հաստատությունների տասնամյակների քարոզարշավի արդյունքն էր, որին աջակցում էին մի շարք հրատարակիչներ և լրագրողներ (ամենաարդյունավետներից մեկը հետաքննական լրագրող Սամուել Հոփքինս Ադամսն էր, ով 1905 թվականին Collier's-ժ հանդեսում գրել էր «Ամերիկյան մեծ խարդախությունը» շարքը) ։
Ամերիկյան այս ակտին երեք տարի անց հետևեցին նմանատիպ օրենսդրությունը Բրիտանիայում և եվրոպական այլ երկրներում։ Այս օրենքները քվակերներին ստպեցին արտոնագրային և պատենտային դեղամիջոցներից հանել ավելի սարսափելի վտանգավոր բովանդակությունը և քվակ դեղամիջոցների սեփականատերերին դադարեցնել իրենց ավելի բացահայտ անազնիվ պնդումները։ Օրենքը, այնուամենայնիվ, թողեց գովազդը և չկարգավորեց արդյունավետության մասին պնդումները. Գերագույն դատարանն այն մեկնաբանեց միայն այն իմաստով, որ պիտակների վրա գևված բաղադրիչները պետք է ճշգրիտ լինեն։
1912 թվականի Շերլիի փոփոխության ձևակերպումը, որը կոչված էր փակելու այս սողանցքը, սահմանափակվում էր միայն կեղծ և խարդախ պնդումների կարգավորմամբ՝ ստեղծելով մտադրությունը դրսևորելու անհրաժեշտություն։ Ողջ 20-րդ դարի սկզբին Ամերիկյան բժշկական ասոցիացիան (AMA) նյութեր էր հավաքում բժշկական շառլատանության մասին, և նրանց անդամներից և հատկապես բժշկական խմբագիրներից Արթուր Ջ. Քրամփը իր կարիերան նվիրեց նման արտադրանքի քննադատությանը։ AMA-ի հետաքննության դեպարտամենտը փակվել է 1975 թվականին, սակայն նրանց միակ արխիվը, որը բաց է ոչ անդամների համար, մնում է՝ Ամերիկյան բժշկական ասոցիացիայի Առողջապահության խարդախության և այլընտրանքային բժշկության հավաքածուն ։
«Բժշկական շառլատանությունը և բամբասանքների և անարժեք թմրանյութերի խթանումը ամենաակնառու չարաշահումներից էին, որոնք հանգեցրին բիզնեսի պաշտոնական ինքնակարգավորմանը և, իր հերթին, Ավելի լավ բիզնես բյուրոյի ( BBB ) ստեղծմանը» 1217:
Ժամանակակից մշակույթում
«Շառլատանությունը կեղծ և չապացուցված առողջապահական սխեմաների խթանումն է շահույթ ստանալու նպատակով։ Այն հիմնված է շուկայի ավանդույթների վրա», «այլընտրանքային բժշկության շուկայավարման գործում ճնշող կոմերցիոնիզմով» ։ Շառլատանությունն ամենից հաճախ օգտագործվում է վերը նկարագրված «ամեն ինչը բուժող» միջոցները շրջելով վաճառելը նշելու համար։ Շառլատանությունը շարունակական խնդիր է, որը կարելի է գտնել ցանկացած մշակույթում և յուրաքանչյուր բժշկական ավանդույթում։ Ի տարբերություն գովազդային այլ միջոցների, ինտերնետի միջոցով հաղորդակցության արագ առաջընթացը դռներ է բացել 20-րդ դարասկզբի մրցակցող քվակ դեղամիջոցների և մարքեթինգային արշավների չկարգավորված շուկայի համար։ Էլեկտրոնային փոստի հաշիվ ունեցող մարդկանց մեծամասնությունը զգացել է սպամի մարքեթինգային մարտավարությունը, որի ժամանակ շառլատանության ժամանակակից ձևերը գովազդվում են որպես «նիհարելու» և «սեքսուալ բարելավման» հրաշք միջոցներ, ինչպես նաև անհայտ որակի դեղերի վաճառք։
Հնդկաստան
2008 թվականին, ըստ Հինդուստան թայմս թերթի, «մի քանի նահանգներում ռեկետի դեպքերից հետո, որտեղ որակավորում չունեցող բժիշկները հարյուրավոր անօրինական երիկամների փոխպատվաստում էին կատարել՝ հսկայական շահույթ ստանալու համար», Դելիում ավելի քան 40,000 շառլատաններ գործունեություն են ծավալում ։ Հնդկական բժշկական ասոցիացիայի (IMA) նախագահը 2008 թվականին քննադատել է կենտրոնական կառավարությանը՝ շառլատանության խնդիրը լուծելու և դրա դեմ որևէ օրենք չմշակելու համար ։
AYUSH նախարարություն
2014 թվականին Հնդկաստանի կառավարությունը ձևավորել AYUSH-ի նախարարություն, որը ներառում է առողջապահության ավանդական յոթ համակարգերը (ընդգրկում է այուրվեդա, յոգա, նատուրոպատիա, ունանի, սիդհա, սովա-ռիգպա և հոմեոպաթիա այլընտրանքային բժշկության տեսակները)։ AYUSH նախարարությունը նպատակ ունի զարգացնել կրթությունը, հետազոտությունը և բնիկ այլընտրանքային բժշկության համակարգերի տարածումը Հնդկաստանում։ Նախարարությունը զգալիորեն քննադատության է ենթարկվել ֆինանսավորման համակարգերի համար, անբավարար կենսաբանական ճշմարտանմանության համար և կամ չփորձարկված կամ վերջնականապես որպես արդյունավետ չապացուցված լինելու համար. հետազոտությունների որակը ցածր է եղել, և դեղերը գործարկվել են առանց որևէ խիստ դեղաբանական ուսումնասիրությունների և Այուրվեդայի կամ այլ այլընտրանքային առողջապահական համակարգերի նշանակալից կլինիկական փորձարկումների ։
Բուժման այս ձևերից որևէ մեկի հավաստի արդյունավետություն կամ գիտական հիմնավորում չկա ։ Գիտական հանրության շրջանում գերակշռում է ամուր կոնսենսուս, որ հոմեոպաթիան կեղծ գիտական  , ոչ էթիկական և անհավանական բուժման ուղղություն է   ։ Այուրվեդան համարվում է կեղծ գիտական  ։ Պոստուրալ յոգայի (դիրքային յոգա) վերաբերյալ հետազոտությունների մեծ մասը նախնական ուսումնասիրություններ կամ ցածր մեթոդաբանական որակի կլինիկական փորձարկումներ են. չկա վերջնական թերապևտիկ ազդեցություն, բացառությամբ մեջքի ցավի ։ Նատուրոպաթիան համարվում է կեղծ գիտական շառլատանության ձև, անարդյունավետ և, հնարավոր է, վնասակար , բուն պրակտիկայի վերաբերյալ բազմաթիվ էթիկական վերապահումներով  ։ Ունանին զուրկ է կենսաբանական ճշմարտանմանությունից և համարվում է նաև կեղծ գիտական շառլատանություն  ։
ԱՄՆ-ում
Նրանց համար, ովքեր զբաղվում են որևէ բժշկությամբ, քվակերության մեջ մեղադրել նշանակում է լուրջ առարկություն հայտնել պրակտիկայի որոշակի ձևի դեմ։ Զարգացած երկրներից շատերն ունեն կառավարական գործակալություն, ինչպիսին է Սննդի և դեղերի վարչությունը (FDA) ԱՄՆ-ում, որի նպատակն է վերահսկել և կարգավորել դեղերի անվտանգությունը, ինչպես նաև նոր և գոյություն ունեցող ապրանքների, ներառյալ դեղերի արտադրողների պնդումները և սննդային հավելումները կամ վիտամինները։ Առևտրի դաշնային հանձնաժողովը (FTC) մասնակցում է այդ ջանքերին ։ Ավելի քիչ կանոնակարգված ապրանքներն ավելի լավ կարգավորելու համար 2000 թվականին ԱՄՆ նախագահ Քլինթոնը ստորագրեց 13147 Գործադիր հրամանը, որը ստեղծեց Սպիտակ տան լրացուցիչ և այլընտրանքային բժշկության հանձնաժողով։ 2002 թվականին հանձնաժողովի վերջնական զեկույցում մի քանի առաջարկներ արվեցին կրթության, հետազոտության, իրականացման և փոխհատուցման վերաբերյալ՝ որպես յուրաքանչյուրի ռիսկերն ու օգուտները գնահատելու ուղիներ ։ Որպես ուղղակի արդյունք, ավելի շատ պետական դոլարներ են հատկացվել այս մեթոդներից մի քանիսի ուսումնասիրության համար։
Անհատներն ու ոչ կառավարական կառույցներն ակտիվորեն փորձում են բացահայտել շառլատանությունը։ Ըստ John C. Norcross et al. «արդյունավետ ընթացակարգերի համեմատ» անարդյունավետության վերաբերյալ կոնսենսուսն ավելի քիչ է, սակայն տարբեր հեղինակներ հետապնդել են ինչպես «կեղծ գիտական, չվավերացված կամ «քվակ» հոգեթերապիայի, այնպես էլ «փսիխոմետրիկ հիմքերով կասկածելի վավերականության գնահատման չափորոշիչների» կիրառում 515: Հոգեկան առողջության ոլորտում ապացույցների վրա հիմնված պրակտիկայի (EBP) շարժումը շեշտում է հոգեբանության համաձայնությունը, որ հոգեբանական պրակտիկան պետք է հիմնվի էմպիրիկ հետազոտությունների վրա 515, 522։ Կան նաև «հակա քվակերային» վեբ-կայքեր, ինչպիսիք են Quackwatch-ը, որոնք օգնում են սպառողներին գնահատել պահանջները ։ Quackwatch-ի տեղեկատվությունը կարևոր է ինչպես սպառողների, այնպես էլ բժշկական մասնագետների համար ։
Արդյունավետություն և ընդունում
Կան մի քանի առաջարկված պատճառներ, թե ինչու է քվակերությունն ընդունվում հիվանդների կողմից՝ չնայած դրա արդյունավետության բացակայությանը.
Տեղեկատվական դարաշրջանում
21-րդ դարում տարածված շառլատանության ձև է այն, որ աշխարհիկ մարդիկ օգտագործում են առցանց կայքեր, ինչպիսիք են WebMD-ն՝ ախտորոշումներ գտնելու համար։ Դրա զոհ չդառնալու լավագույն միջոցը տեղական հիվանդանոցում հավաստագրված բժշկի հետ հանդիպում ունենալն է։ Գրելով The New York Times թերթում, Վիրջինիա Հեֆերնանը քննադատել է WebMD-ին այն դեղամիջոցները, որոնք վաճառվում են կայքի դեղագործական հովանավորների կողմից, համարելով որ ընթերցողը կողմնակալ է դրանց նկատմամբ, եթե անգամ դրանք պետք էլ չեն։ Նա գրել է, որ WebMD-ը «ներծծված է կեղծ բժշկությամբ և նուրբ ապատեղեկատվությամբ» ։
Parental Advisory
Parental Advisory (կրճատ PAL), նախազգուշացնող պիտակ է, որը առաջին անգամ ներկայացվել է 1985 թվականին Ամերիկայի ձայնագրման արդյունաբերության ասոցացիայի (Recording Industry Association of America կամ կրճատ RIAA) կողմից։ Պիտակը հիմնականում տեղադրվում է հիփ հոփ ժանրի երաժշտական ձայնագրությունների շապիկների վրա, որպեսզի անձը, ով պատրաստվում է լսել ձայնագրությունը նախապես տեղյակ լինի որ այն պարունակում է հայհոյանքներ կամ ոչ պատշաճ բառապաշար։
Կատեգորիա:Անգլերեն բառեր և արտահայտություններ Կատեգորիա:Գրաքննադատություն
Ժերար Մորենո
Ժերար Մորենո (Gerard Moreno, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Վիլյառեալի և Իսպանիայի ազգային հավաքականի կազմում։ Խաղում է կենտրոնական հարձակվողի դիրքում ։
Վիլյառեալ
Ժերարը հանդես է եկել Դամի, Էսպանյոլի և Բադալոնայի ակադեմիաներում ։ 2010 թվականին նա միացավ Վիլյառեալի երիտասարդական թիմին ։ Իր պրոֆեսիոնալ դեբյուտը նշեց 2012 թվականի դեկտեմբերի 2-ին՝ փոխարինելով Մանու Տրիգերոսին Էլչեի դեմ խաղում ։ Իր առաջին գոլը խփեց 2013 թվականի հունվարի 25-ին՝ Սաբադելի դեմ խաղում  ։ Մարտի 24-ին Ժերարը գոլ խփեց Ռեկրեատիվոյի դեմ հանդիպման 88-րդ րոպեին՝ փրկելով իր թիմին պարտությունից ։ Ապրիլի 7-ին իսպանացին գոլի և գոլային փոխանցման հեղինակ դարձավ Նումանսիայի դեմ խաղում ։ 2012-13 մրցաշրջանում Ժերարը անցկացրեց 14 հանդիպում՝ դառնալով 3 գոլի և 2 գոլային փոխանցման հեղինակ, իսկ Վիլյառեալը զբաղեցրեց 2-րդ հորիզոնականը Սեգունդա Դիվիզիոնում՝ վերադառնալով Լա Լիգա  ։
2013 թվականի հուլիսի 8-ին Ժերարը 1 տարվա վարձավճարով միացավ Մալյորկային ։ Իր դեբյուտը ակումբի կազմում նշեց օգոստոսի 18-ին՝ փոխարինման մտնելով Սաբադելի դեմ խաղում ։ Իր առաջին գոլը խփեց օգոստոսի 25-ին՝ Ռեալ Մուրսիայի դեմ խաղում ։ Սեպտեմբերի 7-ին Ժերարը դուբլի հեղինակ դարձավ Ալկորկոնի դեմ խաղում՝ օգնելով իր թիմին հաղթել 2-1 հաշվով ։ Սեպտեմբերի 15-ին իսպանացին գոլի և գոլային փոխանցման հեղինակ դարձավ Հերկուլեսի դեմ խաղում ։ Հոկտեմբերի 13-ին Մորենոն խփեց Տեներիֆեի դեմ հանդիպման միակ գնդակը՝ 1-0 հաշվով հաղթանակ պարգևելով Մալյորկային ։ 2014 թվականի հունվարի 12-ին նա դուբլ ձևակերպեց Կորդովայի դեմ խաղում, իսկ հանդիպումն ավարտվեց 2-2 հաշվով ։ Մալյորկայի կազմում Ժերարը անցկացրեց 32 հանդիպում՝ դառնալով 12 գոլի և 7 գոլային փոխանցման հեղինակ ։
2014-15 մրցաշրջանում Ժերարը վերադարձավ Վիլյառեալ ։ Առաջին հանդիպումը եվրոպական առաջնություններում անցկացրեց 2014 թվականի օգոստոսի 28-ին՝ Եվրոպայի Լիգայի որակավորման փլեյ-օֆֆ փուլի Աստանայի դեմ խաղում ։ Իր դեբյուտը Լա Լիգայում նշեց սեպտեմբերի 14-ին՝ մեկնարկային կազմում խաղադաշտ դուրս գալով Գրանադայի դեմ խաղում ։ Իսպանիայի առաջնությունում իր առաջին գոլը խփեց սեպտեմբերի 24-ին՝ Էյբարի դեմ խաղում  ։ Հոկտեմբերի 2-ին Ժերարը դուբլ ձևակերպեց Եվրոպայի Լիգայի խմբային փուլի Ապոլոն Լիմասոլի դեմ խաղում ։ Դեկտեմբերի 4-ին նա գոլի և գոլային փոխանցման հեղինակ դարձավ Իսպանիայի գավաթի Կադիսի դեմ խաղում ։ Դեկտեմբերի 17-ին Մորենոն դուբլի հեղինակ դարձավ Իսպանիայի գավաթի Կադիսի դեմ պատասխան խաղում ։ 2015 թվականի հունվարի 29-ին նա խփեց Իսպանիայի գավաթի Խետաֆեի դեմ հանդիպման միակ գնդակը՝ 1-0 հաշվով հաղթանակ պարգևելով Վիլյառեալին ։ Փետրվարի 7-ին Ժերարը գոլի և գոլային փոխանցման հեղինակ դարձավ Գրանադայի դեմ խաղում ։ Մարտի 1-ին իսպանացին գոլ խփեց Ռեալ Մադրիդի դեմ խաղում, իսկ հանդիպումն ավարտվեց 1-1 հաշվով ։ Մայիսի 17-ին նա դուբլ ձևակերպեց Մալագայի դեմ խաղում՝ օգնելով իր թիմին հաղթել 2-1 հաշվով ։ 2014-15 մրցաշրջանում Ժերարը անցկացրեց 39 հանդիպում՝ դառնալով 16 գոլի և 7 գոլային փոխանցման հեղինակ ։
Էսպանյոլ
2015 թվականի օգոստոսի 13-ին Ժերարը 5 տարվա պայմանագիր կնքեց Էսպանյոլի հետ ։ Իր դեբյուտը ակումբի կազմում նշեց օգոստոսի 22-ին՝ փոխարինման մտնելով Խետաֆեի դեմ խաղում ։ Իր առաջին գոլը խփեց սեպտեմբերի 19-ին՝ Ռեալ Սոսիեդադի դեմ խաղում ։ 2016 թվականի հունվարի 23-ին Ժերարը գոլ խփեց Վիլյառեալի դեմ խաղում, ապա հեռացվեց խաղադաշտից հանդիպման 90-րդ րոպեին ։ Փետրվարի 27-ին իսպանացին դուբլ ձևակերպեց Սպորտինգ Խիխոնի դեմ խաղում ։ Մայիսի 15-ին նա 2 գոլի և 1 գոլային փոխանցման հեղինակ դարձավ Էյբարի դեմ խաղում՝ օգնելով իր թիմին հաղթել 4-2 հաշվով ։ Իր առաջին մրցաշրջանում Ժերարը անցկացրեց 32 հանդիպում առաջնությունում՝ դառնալով 7 գոլի և 3 գոլային փոխանցման հեղինակ ։
2016 թվականի օգոստոսի 26-ին Ժերարը դուբլ ձևակերպեց Մալագայի դեմ խաղում, իսկ հանդիպումն ավարտվեց 2-2 հաշվով ։ Նոյեմբերի 20-ին նա խփեց Դեպորտիվո Ալավեսի դեմ հանդիպման միակ գնդակը՝ 1-0 հաշվով հաղթանակ պարգևելով Էսպանյոլին ։ Էսպանյոլի ավագի թևկապով Մորենոն առաջին անգամ խաղադաշտ դուրս եկավ 2017 թվականի հունվարի 21-ին՝ Գրանադայի դեմ խաղում ։ Մարտի 10-ին իսպանացին գոլի և գոլային փոխանցման հեղինակ դարձավ Լաս Պալմասի դեմ խաղում՝ օգնելով իր թիմին հաղթել 4-3 հաշվով ։ 2016-17 մրցաշրջանում Ժերարը անցկացրեց 38 հանդիպում՝ դառնալով 13 գոլի և 4 գոլային փոխանցման հեղինակ ։
2017 թվականի սեպտեմբերի 24-ին Ժերարը դուբլի հեղինակ դարձավ Դեպորտիվո Լա Կորունյայի դեմ խաղում ։ Նոյեմբերի 2-ին իսպանացին երկարաձգեց իր պայմանագիրը ակումբի հետ 2 տարով ։ Դեկտեմբերի 17-ին իսպանացին դուբլ ձևակերպեց Լաս Պալմասի դեմ խաղում ։ 2018 թվականին հունվարի 11-ին նա գոլի և գոլային փոխանցման հեղինակ դարձավ Իսպանիայի գավաթի 1/8 եզրափակչի Լևանտեի դեմ խաղում ։ Փետրվարի 4-ին Ժերարը գոլ խփեց Բարսելոնայի դեմ խաղում, իսկ հանդիպումն ավարտվեց 1-1 հաշվով  ։ Փետրվարի 11-ին իսպանացին գոլի և գոլային փոխանցման հեղինակ դարձավ Սելտա Վիգոյի դեմ խաղում ։ Փետրվարի 27-ին հանդիպման ավելացված ժամանակում Մորենոն խփեց Ռեալ Մադրիդի դեմ խաղի միակ գնդակը՝ 1-0 հաշվով հաղթանակ պարգևելով Էսպանյոլին  ։ Ապրիլի 22-ին նա դուբլ ձևակերպեց Ժիրոնայի դեմ խաղում՝ օգնելով իր թիմին հաղթել 2-0 հաշվով ։ Էսպանյոլի կազմում Ժերարը անցկացրեց 118 հանդիպում՝ դառնալով 39 գոլի և 9 գոլային փոխանցման հեղինակ։
Վերադարձ Վիլյառեալ
2018 թվականի հունիսի 12-ին Ժերարը 5 տարվա պայմանագիր կնքեց Վիլյառեալի հետ  ։ Ակումբը նրա համար վճարեց 20 միլիոն եվրո   ։ Դեկտեմբերի 5-ին Մորենոն գոլի և գոլային փոխանցման հեղինակ դարձավ Իսպանիայի գավաթի Ալմերիայի դեմ խաղում ։ 2019 թվականի մարտի 14-ին իսպանացին գոլի և գոլային փոխանցման հեղինակ դարձավ Եվրոպայի Լիգայի 1/8 եզրափակչի Զենիթ Սանկտ Պետերբուրգի դեմ խաղում, իսկ հանդիպումն ավարտվեց 2-1 հաշվով ։ Ապրիլի 25-ին նա խփեց Ռեալ Սոսիեդադի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին ։ Մայիսի 5-ին Ժերարը գոլի և գոլային փոխանցման հեղինակ դարձավ Ռեալ Մադրիդի դեմ խաղում  ։ Մայիսի 18-ին նա գոլ խփեց Խետաֆեի դեմ հանդիպման 87-րդ րոպեին՝ փրկելով Վիլյառեալին պարտությունից ։ 2018-19 մրցաշրջանում Ժերարը անցկացրեց 49 հանդիպում բոլոր մրցաշարերում՝ դառնալով 13 գոլի և 3 գոլային փոխանցման հեղինակ ։
Ժերարը գոլի հեղինակ դարձավ 2019-20 մրցաշրջանի Լա Լիգայի առաջին 4 հանդիպումներում՝ գրավելով Գրանադայի, Լևանտեի և Ռեալ Մադրիդի դարպասները և դուբլ ձևակերպելով Լեգանեսի դեմ խաղում ։ 2019 թվականի սեպտեմբերի 27-ին նա գոլի և գոլային փոխանցման հեղինակ դարձավ Ռեալ Բետիսի դեմ խաղում ։ Հոկտեմբերի 25-ին՝ Ալավեսի դեմ խաղում Մորենոն դարձավ գոլի և գոլային փոխանցման հեղինակ՝ օգնելով Վիլյառեալին հաղթել 4-1 հաշվով ։
Միջազգային կարիերա
Իսպանիայի ազգային հավաքական Ժերարը առաջին անգամ հրավիրվեց 2019 թվականի հոկտեմբերի 4-ին՝ Շվեդիայի և Նորվեգիայի դեմ խաղերի համար   ։ Իր դեբյուտը ազգային հավաքականում նշեց հոկտեմբերի 15-ին՝ մեկնարկային կազմում խաղադաշտ դուրս գալով Շվեդիայի դեմ խաղում  ։ Իսպանիայի կազմում իր առաջին գոլը խփեց նոյեմբերի 15-ին՝ Մալթայի դեմ խաղում՝ այս խաղում դառնալով նաև 3 գոլային փոխանցման հեղինակ  ։ 3 օր անց Մորենոն 2 գոլի և գոլային փոխանցման հեղինակ դարձավ Ռումինիայի դեմ խաղում  ։
Ակումբային վիճակագրություն
2020 թվականի հունվարի 3-ի դրությամբ
Միջազգային վիճակագրություն
2020 թվականի հունվարի 3-ի դրությամբ
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Իսպանացի ֆուտբոլիստներ Կատեգորիա:Կատալոնիայի հավաքականի ֆուտբոլիստներ Կատեգորիա:Իսպանիայի հավաքականի ֆուտբոլիստներ Կատեգորիա:Վիլյառեալի ֆուտբոլիստներ Կատեգորիա:Մալյորկայի ֆուտբոլիստներ Կատեգորիա:Էսպանյոլի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Շաութի
Շաութի, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Վիոլա Վալենտինո
Վիոլա Վալենտինո (Viola Valentino, իրական անունը Վիրջինիա Մինետտի, Virginia Minetti, ծն. հուլիսի 1, 1949), իտալացի էստրադային երգչուհի և դերասանուհի։
Կենսագրություն
1968 թվականին սկսել է երգչուհու կարիերան։ Այն ժամանակ կեղծանունն էր Virginia (Վիրջինիա)։ Նրա առաջին սինգլն էր Dixie-ն։ Որոշ ժամանակ անց սկսեց երգել ամուսնու հետ դուետում, որը ստացավ Renzo & Virginia անունը։
Հետաքրքիր փաստեր
Որոշ ժամանակ Վիոլան անուսնացած է եղել իտալական հայտնի երգիչ Ռիկարդո Ֆոլիի հետ։ Նա մեծ ազդեցություն ունեցավ երգչուհու հայտնիության վրա։ Սակայն նրանք բաժանվեցին։
Վիոլա Վալենտինոյի լուսանկարը երկու անգամ հայտնվել է «Playboy» ամսագրի շապիկին։
Արտաքին հղումներ
Պաշտոնական կայք
Կատեգորիա:Իտալացի երգչուհիներ Կատեգորիա:Իտալացի դերասանուհիներ Կատեգորիա:Կեղծանուններ
Ձորաշեն (Գորիսի շրջան)
Ձորաշեն (նախկինում նաև՝ Գերու կամ Կյորու), լքված գյուղ Հայաստանի Սյունիքի մարզի Գորիսի տարածաշրջանում, Գորիս քաղաքից մոտ 7 կմ հարավ-արևելք, Խնձորեսկ գյուղից 2-3 կմ հարավ-արևմուտք։
Բնակչություն
Գյուղը լքված է 1970-ական թվականներից, ներկայումս բնակչություն չունի; Նախկինում բնակեցված է եղել հայերով, բնակչության փոփոխությունը ժամանակի ընթացքում՝ ստորև.
Տնտեսություն
Բնակչության հիմնական զբաղմունքը անասնապահություն, երկրագործություն, այգեգործությունն ու բանջարաբուծությունն էր ։
Արտաքին հղումներ
Կատեգորիա:Հայաստանի գյուղեր
Վալդեմոսա
Վալդեմոսա (Valldemosa, кат. Valldemossa), քաղաք և մունիցիպալիտետ Իսպանիայում։ Գտնվում է Բալեարսկիե պրովինցիայի Էստրեմադուրա ինքնավար համայնքի կազմում։ Մունիցիպալիտետը գտնվում է Մալորկա շրջանում։ Տարածքը կազմում է 43 կմ2, բնակչությունը՝ 2037 մարդ (2010 թվականի տվյալներով)։
Յուտա Նակամոտո
Յուտա Նակամոտո (中本悠太 Nakamoto Yūta, ), ավելի հայտնի որպես Յուտա, ճապոնական երգիչ և պարող։ Հարավկորեական «NCT» բոյ բենդի անդամ է, ինչպես նաև «NCT», «NCT U» և «NCT 127» յունիթների անդամ։
Վաղ կյանք
Յուտա Նակամոտոն ծնվել է 1995 թվականի հոկտեմբերի 26-ին Ճապոնիայի Օսակա պրեֆեկտուրայի Կադոմե քաղաքում։ Նա ունի երկու քույր՝ մեծ և փոքր։ Ավարտել է Յասիմա Գակուենի անվան համալսարանի միջազգային ավագ դպրոցը։ 5-16 տարեկանում ֆուտբոլ է խաղացել, սակայն հրաժարվել է ֆուտբոլից՝ երգչի կարիերան շարունակելու համար ։
2011-2015: Նախադեբյուտ
Արտիստ դառնալու նրա ուղին սկսվեց 2011 թվականին հեռուստացույցով «TVXQ» դիտելուց հետո, երբ նա գնաց գրախանութ և դիմեց մի քանի լսումների՝ չնայած երգելու կամ պարելու փորձ չուներ ։ 2012 թվականին նա մասնակցեց առաջին «SM» գլոբալ լսմանը և դարձավ այն 10000 մասնակիցներից մեկն, ովքեր հաջողությամբ անցան այն։ Նա 2013 թվականի դեկտեմբերի 24-ին ներկայացվել է որպես «SM Rookies»-ի նախընտրական դեբյուտային թիմի անդամ։